Միգել Անխել Լոտինա

**Միգել Անխել Լոտինա** (, ), իսպանացի ֆուտբոլիստ, հարձակվող, այժմ ֆուտբոլային մարզիչ:

## Խաղացողի կարիերա
Լոտինան ծնվել է Բասկերի երկրի Մենյակ քաղաքում և սկսել է ֆուտբոլ խաղալ տեղի «Գերնիկա» ակումբի հետ, իսկ 1981-1983 թվականներին ներկայացրել է «Կաստելիոնը»։ Պրիմերայի իր միակ մրցաշրջանում նա ակումբի կազմում անցկացրած 21 խաղում դարձել է 3 գոլի հեղինակ, սակայն ակումբը զբաղեցրել է 18-րդ հորիզոնականը և անցել Սեգունդա:

1983 թվականի ամռանը Լոտինան պայմանագիր է կնքել  «Լոգրոնյեսի» հետ։ Առաջին երկու մրցաշրջաններում նա խփել է 22 գոլ, ինչով օգնել է ակումբին պատմության մեջ առաջին անգամ դուրս գալ երրորդ դիվիզիոնից Սեգունդա: 1986/87 մրցաշրջանում նա 14 խաղում դարձել է 2 գոլի հեղինակ, իսկ 1988 թվականին ավարտել է կարիերան 31 տարեկանում։

## Մարզչի կարիերա
Մարզիչի կարիերան Լոտինը սկսել է «Լոգրոնյեսի» պահեստային կազմում։ 1990-ականների ընթացքում նա երկու անգամ մարզել է գլխավոր թիմը։ 1995/96 մրցաշրջանում նա օգնել է «Նումանսիային» դուրս գալ Իսպանիայի գավաթի քառորդ եզրափակիչ՝ ճանապարհին հաղթելով էլիտայի ակումբներ «Ռեալ Սոսյեդադին», «Ռասինգին» և «Սպորտինգին» Խիխոնին և երկու խաղերի արդյունքում 3:5 հաշվով պարտվելով միայն «Բարսելոնային»։

1996/97 մրցաշրջանում Լոտինան գլխավորում էր Պրիմեր անցած «Լոգրոնյեսը»՝ դառնալով այդ մրցաշրջանում ակումբը մարզած հինգ մարզիչներից մեկը։ «Լոգրոնյեսը» զբաղեցրել է վերջին՝ 22-րդ հորիզոնականը, իսկ հետագա տարիներին Լոտինան մարզում էր Սեգունդայում՝ «Բադախոսը», «Նումանսիան» և «Օսասունան»: «Նումանսիային» նա օգնել է պատմության մեջ առաջին անգամ դուրս գալ Պրիմերա 1999 թվականին, իսկ հաջորդ տարի նույնն արեց «Օսասունայի» հետ, որը վեց տարի բացակայում էր Պրիմերայում։ Նա մնաց նավարացիների հետ հաջորդ երկու մրցաշրջաններում՝ պահպանելով նրանց տեղը էլիտար դիվիզիոնում։

2002/03 մրցաշրջանում Լոտինան «Սելտային» առաջին անգամ դուրս բերեց Չեմպիոնների Լիգա՝ Պրիմերայում գրավելով 4-րդ տեղը։ Սակայն հաջորդ մրցաշրջանում գալիսիացիները չհաշվարկեցին ուժերը և վստահ խաղալով Չեմպիոնների լիգայում (այսպես, «Սան Սիրոյում» 2:1 հաշվով հաղթեց «Միլանին»), անհաջողություններ կրեցին առաջնությունում: Արդյունքում ակումբը լքեց Պրիմերան, իսկ Լոտինան հեռացվեց 21-րդ տուրից հետո։

2004/05 մրցաշրջանում Լոտինան մարզել է «Էսպանյոլը» և դուրս բերել ՈՒԵՖԱ-ի գավաթ՝ զբաղեցնելով 5-րդ հորիզոնականը: 2006 թվականը Լոտինային բերեց առաջին ֆուտբոլային գավաթը՝ թիմը նվաճեց Իսպանիայի գավաթը «Սարագոսայի» դեմ խաղում (4:1)։ 2006/07 մրցաշրջանում նա վերադարձավ Բասկոնիա և Խոսե Մարիա Բակերոյի՝ աշխատանքից հեռացվելուց հետո ստանձնեց «Ռեալ Սոսյեդադի» ղեկը, բայց վերջին 40 տարվա ընթացքում առաջին անգամ բասկերը գրավեցին վերջից երկրորդ տեղը և անցան Սեգունդա:

2007/08 մրցաշրջանում Լոտինան մեկնել է Գալիսիա և գլխավորել «Դեպորտիվոն»։ Վատ մեկնարկից հետո Լոտինան փոխեց տակտիկական սխեման և, տեղափոխվելով 5-3-2 սխեմայի, վստահորեն ավարտեց թիմի հետ աղյուսակի մեջտեղում և Ինտերտոտոյի գավաթի ուղեգրով։ 2011 թվականին «Դեպորտիվոն» ֆինանսական անկում ապրեց, ինչն էլ ազդեց թիմի ելույթների վրա։  Ակումբին հաջողվել է ընդամենը 9 գոլ խփել արտագնա խաղերում, իսկ վերջին տուրում 0:2 հաշվով պարտվելով «Վալենսիային»՝ անցել են Սեգունդա: Նույն թվականի մայիսի 23-ին Լոտինան հայտարարել է ակումբից հեռանալու մասին։

2012 թվականի մարտի 19-ին Լոտինան դարձավ «Վիլյառեալի» 3-րդ մարզիչը, որը դուրս գալու եզրին էր գտնվում․ այնտեղ նա  փոխարինել է Խոսե Ֆրանցիսկո Մոլինային։ Ի վերջո, ակումբը իջել է 18-րդ հորիզոնական, և, ինչպես նախկինում եղել էր Լոտինայի կարիերայում չորս անգամ, նրա ակումբը դուրս մնաց Պրիմերայից (Լոտինան իր թեիմերը Պրիմերա բարձրացրել է երկու անգամ):

2014 թվականի հունիսի 21-ին Կիպրոսում կարճատև մնալուց հետո Լոտինան նշանակվել է կատարական «Ալ Շահանիա» ակումբի գլխավոր մարզիչ, սակայն 2015 թվականի հուլիսին հեռացել է ակումբից։

## Ձեռքբերումներ
; «Էսպանյոլ»
* Իսպանիայի գավաթակիր՝ 2005/06

; «Դեպորտիվո»
* Ինտերտոտոյի գավաթ՝ 2008

## Ծանոթագրություններ

## Արտաքին հղումներ
* BDFutbol player profile
* BDFutbol coach profile

Կատեգորիա:Բասկ ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով